|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΝΑΡΤΗΤΕΟ ΣΤΟ ΔΙΑΔΙΚΤΥΟ** |
| **ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****ΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ & ΚΤΙΡΙΑΚΩΝ ΥΠΟΔΟΜΩΝ****ΤΜΗΜΑ Α’-ΠΡΟΜΗΘΕΙΩΝ** |  | **ΑΔΑ:** **6Σ6146ΜΠ3Ζ-Α87****Αθήνα, 13/6/2019****Αριθ. Πρωτ.: ΔΠΔΥΚΥ ΑΑΔΕ Α 1087488 ΕΞ2019** |
| Ταχ. Δ/νση | : | Ερμού 23-25 | **ΠΡΟΣ:** | Κάθε ενδιαφερόμενο |
| Ταχ. Κώδικας | : | 105 63 Αθήνα |
| Πληροφορίες | : | Γ. Σπιτιέρης  |
| Τηλέφωνο | : | 213-1624283 |
| Fax | : | 213-1624227 |
| E-Mail | : | g.spitieris@aade.gr |
| Url | : | [www.aade.gr](http://www.aade.gr)  |

**Θέμα: «Πρόσκληση υποβολής προσφορών για την ανανέωση ετήσιας συνδρομής λογισμικού πακέτου AUTOCAD 3D 2019»**

|  |  |
| --- | --- |
| **Αναθέτουσα Αρχή:** | Ανεξάρτητη Αρχή Δημοσίων Εσόδων (ΑΑΔΕ)Ερμού 23-25, 105 63 Αθήνα |
| **Ε.Φ.:** | 1023-801-0000000 |
| **Α.Λ.ΕΞ.:** | 3140301001 |
| **CPV :** | 48321000-4: Πακέτα λογισμικού σχεδίασης με τη βοήθεια ηλεκτρονικού υπολογιστή (CAD) |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| **Προϋπολογισθείσα δαπάνη:** | **2.400,00** € (1.935,48 € πλέον ΦΠΑ ύψους 464,52 €)βάσει της υπ’ αρ. πρωτ. ΔΠΔΑ ΑΑΔΕ Α 1084581 ΕΞ 2019/10-6-2019 (ΑΔΑ: ΨΠ9246ΜΠ3Ζ-1Ψ6) Απόφασης ανάληψης υποχρέωσης (Α.Λ.ΕΞ. 3140301001)  |
| **Καταληκτική ημερομηνία υποβολής προσφορών:** | Παρασκευή **21/6/2019** και ώρα 14:00 |
| **Διάρκεια ισχύος προσφορών:** | 60 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο προμήθειας και προϋπολογισμός

Η Ανεξάρτητη Αρχή Δημοσίων Εσόδων (ΑΑΔΕ) δημοσιεύει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), για την προμήθεια : ετήσιας ανανέωσης συνδρομητικού λογισμικού πακέτου AUTOCAD 3D, για την κάλυψη των αναγκών της Διεύθυνσης Προμηθειών, Διαχείρισης Υλικού και Κτιριακών Υποδομών (Τμήμα Γ’ Κτιριακών Υποδομών) της ΑΑΔΕ. Συγκεκριμένα η ΑΑΔΕ θα προμηθευτεί:

* Μία (1) ετήσια ανανέωση συνδρομής λογισμικού AUTOCAD 3D 2019. Το λογισμικό θα περιλαμβάνει όλες τις δυνατότητες του προγράμματος.

Ανάδοχος αναδεικνύεται ο οικονομικός φορέας που προσφέρει τη χαμηλότερη συνολική τιμή προ Φ.Π.Α.

Ο συνολικός διαθέσιμος προϋπολογισμός ανέρχεται μέχρι το ποσό των **2.400,00** € (δύο χιλ. τετρακοσίων ευρώ) συμπεριλαμβανομένου του αναλογούντος ΦΠΑ 24% (1.935,48 € πλέον ΦΠΑ ύψους 464,52 €)και θα βαρύνει τον προϋπολογισμό της Ανεξάρτητης Αρχής Δημοσίων Εσόδων, οικονομικού έτους 2019, Ε.Φ. 1023-801-0000000 και Α.Λ.ΕΞ. 3140301001.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται *να υποβάλουν την οικονομική τους προσφορά* σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| **Προσφορά** **για την προμήθεια μίας (1) ετήσιας ανανέωσης συνδρομής λογισμικού AUTOCAD 3D 2019 (αρ. πρωτ. Δ.Π.Δ.Υ.Κ.Υ. Α.Α.Δ.Ε. …………………………. ΕΞ 2019 πρόσκληση)** |
| ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝΔΙΕΥΘΥΝΣΗ ΠΡΟΜΗΘΕΙΩΝ, ΔΙΑΧΕΙΡΙΣΗΣ ΥΛΙΚΟΥ ΚΑΙ ΚΤΙΡΙΑΚΩΝ ΥΠΟΔΟΜΩΝΤΜΗΜΑ Α’ ΠΡΟΜΗΘΕΙΩΝ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Παρασκευή 21/6/2019 και ώρα 14:00 στην Γραμματεία της Διεύθυνσης Προμηθειών, Διαχείρισης Υλικού και Κτιριακών Υποδομών (Ερμού 23-25, ΤΚ 105 63, Αθήνα, 6ος όροφος).

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων της ΑΑΔΕ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

Εναλλακτικά, οι προσφορές μπορούν να αποσταλούν με το σύστημα τηλεομοιοτυπίας (FAX) στον αριθμό: 213-1624227 ή με ηλεκτρονικό ταχυδρομείο στην διεύθυνση aadeprocurement@aade.gr.

2.1 Περιεχόμενο φακέλου προσφοράς

Ο φάκελος της προσφοράς θα περιλαμβάνει:

* Συμπληρωμένο από τον συμμετέχοντα το **ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος Α της παρούσας, με σφραγίδα και υπογραφή του προσφέροντος στην τελευταία σελίδα.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

### Ισχύς προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εξήντα (60)** μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Τιμές

Στις προσφερόμενες τιμές (χωρίς ΦΠΑ) θα περιλαμβάνονται:

* Η αξία των προσφερόμενων ειδών σε ΕΥΡΩ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

###  Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

### Αξιολόγηση προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον, η Αναθέτουσα Αρχή διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

### Παράδοση - Παραλαβή

Μετά την έκδοση της απόφασης ανάθεσης και την ανάρτησή της στο ΚΗΜΔΗΣ, ή την κοινοποίηση αυτής, ο ανάδοχος θα πρέπει να παραδώσει εντός τριάντα (30) ημερών από την ημερομηνία αυτή τα πακέτα λογισμικού στον χρήστη που θα οριστεί από το Τμήμα Γ’ της Δ/νσης Προμηθειών, Διαχείρισης Υλικού και Κτιριακών Υποδομών, τα στοιχεία του οποίου θα γνωστοποιηθούν στον Ανάδοχο από την Διεύθυνση Προμηθειών, Διαχείρισης Υλικού και Κτιριακών Υποδομών.

Η έκδοση του πρωτοκόλλου παραλαβής θα γίνει από την προϊσταμένη της Δ/νσης Προμηθειών, Διαχείρισης Υλικού και Κτιριακών Υποδομών, (τμήμα Γ’), εφόσον το παραδοτέο είναι σύμφωνο με τις προδιαγραφές της παρούσας και της απόφασης ανάθεσης.

Η παραλαβή καθώς και τυχόν παράταση, διενεργούνται σύμφωνα με τα προβλεπόμενα στο ν. 4412/2016.

1. **Πληρωμή**

Η πληρωμή του αναδόχου θα γίνει εφάπαξ σε Ευρώ, βάσει του τιμολογίου του αναδόχου, στο οποίο θα αναγράφεται ο αριθμός πρωτοκόλλου της σχετικής απόφασης ανάθεσης, μετά την οριστική παραλαβή των ειδών σύμφωνα με τα προβλεπόμενα.

Η πληρωμή του αναδόχου θα γίνει από την αρμόδια οικονομική υπηρεσία με την προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις κατά τον χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις και φόρος εισοδήματος στο καθαρό ποσό της αξίας του τιμολογίου.

Κατά τα λοιπά ισχύουν οι διατάξεις περί Προμηθειών του Ν. 4412/22016

Η παρούσα πρόσκληση θα δημοσιευθεί στον ιστότοπο του Προγράμματος «ΔΙΑΥΓΕΙΑ» και επίσης στην ιστοσελίδα της Ανεξάρτητης Αρχής Δημοσίων Εσόδων στην ηλεκτρονική διεύθυνση: [www.aade.gr](http://www.aade.gr)

|  |
| --- |
| **Η ΑΝΑΠΛ. ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ** |
|  |
|  **ΧΡΙΣΤΙΝΑ ΛΑΜΠΡΟΥ** |

**Συνημμένα**:

Παράρτημα Α : ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ

**ΠΑΡΑΡΤΗΜΑ Α: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ της υπ’ αριθ. Δ.Π.Δ.Υ.Κ.Υ. Α.Α.Δ.Ε. \_\_\_\_\_\_\_\_\_\_\_ ΕΞ 2019** **Πρόσκλησης υποβολής προσφορών για προμήθεια μίας (1) ετήσιας ανανέωσης συνδρομής λογισμικού AUTOCAD 3D 2019**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νόμιμου Εκπροσώπου):** |  |
| **Υπεύθυνος Επικοινωνίας:** |  |

|  |  |
| --- | --- |
| **ΠΕΡΙΓΡΑΦΗ** |  |
| **ΤΙΜΗ ΜΟΝΑΔΑΣ (προ Φ.Π.Α)****(α)** | **Φ.Π.Α. 24%****(β)** | **ΣΥΝΟΛΙΚΗ ΤΙΜΗ****με Φ.Π.Α.****(α + β)**  |
| **Μία (1) ετήσια ανανέωση συνδρομής λογισμικού AUTOCAD 3D 2019** |  |  |  |
| ΣΥΝΟΛΟ | **\*** |  |  |

 Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου και σφραγίδα Προσφέροντος

**\*Η προσφερόμενη τιμή δε δύναται να υπερβεί τον διαθέσιμο Πρ/σμό των 1.935,48 €**